משחקי חבר העמים הבריטי

שמאל|ממוזער|250px|הלוגו החדש של המשחקים החל משנת 2019
שמאל|ממוזער|250px|הלוגו הישן של המשחקים
**משחקי חבר העמים** (באנגלית: The **Commonwealth Games**) הוא אירוע ספורט רב-ענפי מהגדולים בעולם, בהשתתפות ספורטאים ממדינות החברות בחבר העמים הבריטי, בענפי ספורט שונים. האירוע נערך בכל ארבע שנים, בדומה לאולימפיאדה.

האירוע מאורגן ומפוקח על ידי פדרציית משחקי חבר העמים (CGF), השולטת בתוכנית הספורט ובוחרת ערים מארחות. תנועת המשחקים מורכבת מפדרציות ספורט בין-לאומיות (IFs), איגודי משחקי חבר העמים (CGAs) וועדות מארגנות ייחודיות לכל משחקי חבר העמים.

האירוע הראשון נערך בהמילטון, אונטריו, קנדה תחת השם **משחקי האימפריה הבריטית** בשנת 1930. השם שונה מספר פעמים, ל**משחקי האימפריה הבריטית וחבר העמים** בשנת 1954, אחר כך ל**משחקי חבר העמים הבריטי** בשנת 1970 ומשנת 1978 קרוי בשם משחקי חבר העמים. בעבר התקיימו 3 פעמים משחקי החורף של חבר העמים (1958, 1962 ו-1966) וכן 4 משחקים נפרדים לנכים (פאראלימפיים) מחבר העמים (1962, 1966, 1970 ו-1974). משנת 2000 מתקיימים מלבד המשחקים הרגילים גם משחקי חבר העמים לנוער (CYG) (גילאי 14 עד 18).

בנוסף לענפי ספורט המתקיימים במשחקים האולימפיים, ישנם אירועי ספורט שאופייניים למדינות חבר העמים ונערכים באירוע, כמו כדורת דשא, רוגבי שביעיות (רוגבי סבנ'ס) ונטבול.

ישנן 53 מדינות חברות בארגון ו-71 קבוצות משתתפות בסך הכל. ארבע אומות הבית של בריטניה (השם הרשמי: הממלכה המאוחדת של בריטניה הגדולה וצפון אירלנד) - אנגליה, סקוטלנד, ויילס וצפון אירלנד שולחות נבחרות נפרדות לאירוע (שלא כמו במשחקים האולימפיים). לאירוע מגיעות נבחרות באופן נפרד משטחי חסות של הכתר הבריטי כמו ג'רזי, גרנזי והאי מאן וכן מהטריטוריות הבריטיות שמעבר לים. הטריטוריות שמחוץ לאוסטרליה כמו האי נורפוק, איי קוק וניואה (מדינת חסות של ניו זילנד).
שש מדינות בלבד השתתפו בכל המשחקים עד כה: אוסטרליה, אנגליה, ויילס, ניו זילנד, סקוטלנד וקנדה. אוסטרליה זכתה בעשרה משחקים, אנגליה זכתה בשבעה משחקים וקנדה באחד.

## תולדות המשחקים
שמאל|ממוזער|250px|אצטדיון משחקי חבר העמים במלבורן אוסטרליה בשנת 2006
הרעיון הראשוני לאירוע ספורט זה הוצע על ידי אסטלי קופר בשנת 1891, במאמר שכתב ב"טיימס" על תחרות ופסטיבל כל ארבע שנים. אירוע של "כל בריטניה וכל אנגליה", על מנת להגביר את הרצון הטוב וההבנה באימפריה הבריטית.

בשנת 1911 נערך פסטיבל של האימפריה בלונדון בעת ההכתרה של המלך ג'ורג' החמישי. במסגרת הפסטיבל נערכו מספר תחרויות ספורט כמו אגרוף, היאבקות שחייה ואתלטיקה בהשתתפות נבחרות מאוסטרליה, דרום אפריקה, קנדה והממלכה המאוחדת.

בשנת 1928 העלה מלוויל מרקס רובינסון, עיתונאי מהמילטון שבקנדה, את רעיון קיום תחרות קבועה בדומה למשחקים האולימפיים עבור חברות האימפריה הבריטית]. המשחקים הראשונים נערכו שנתיים מאוחר יותר בעיר המילטון.

בשנת 1930 נשים השתתפו רק בשחייה ובקפיצות למים. בשנת 1934 נוספו להן מספר תחרויות באתלטיקה.

בשנת 1954 נערך במסגרת התחרות מרוץ מייל בין רוג'ר בניסטר לג'ון לאנדי, והיה המירוץ הראשון בו יותר מרץ אחד רץ מייל בפחות מ-4 דקות.

משחקי חבר העמים, כמו המשחקים האולימפיים, סבלו גם מבעיות פוליטיות וחרמות. ניגריה החרימה את משחקי אדמונטון בשנת 1978 עקב קשרי ספורט בין ניו זילנד לדרום אפריקה המנודה בשל משטר האפרטהייד שלה. 32 מדינות מתוך 59 מדינות מאפריקה, אסיה והקריביים החרימו את המשחקים שנערכו באדינבורו בשנת 1986 בגלל גישתה של ממשלת בריטניה בראשות תאצ'ר לאירועי ספורט עם דרום אפריקה.

## מסורת טקסי הפתיחה
*במצעד המשלחות במשחקים שנערכו בשנים 1930–1950 נישא רק דגל אחד, דגל הממלכה המאוחדת ("יוניון ג'ק"), לציון מנהיגותה של בריטניה באימפריה הבריטית.
*משנת 1958 מועבר שרביט בין ספורטאים נבחרים מארמון בקינגהאם המעביר מסר מהמלכה להצלחת הספורטאים באירוע. נושא השרביט האחרון, בדרך כלל היא דמות ספורטיבית ידועה וחשובה של המדינה המארחת.
*המשלחות צועדות לפי סדר אלפביתי באנגלית כשהמדינה שאירחה את המשחקים קודם לכן צועדת בראש המצעד והמדינה המארחת צועדת בסופו. במשחקים שנערכו במלבורן צעדו לפי סדר אלפביתי אך לפי אזורים גאוגרפיים.
*שלושה דגלים נישאים באצטדיון על שלושת התרנים המשמשים לטקס חלוקת המדליות והם: המדינה שאירחה קודם לכן, המדינה המארחת והמדינה שתארח את המשחקים.
*בטקס הפתיחה הושם דגש רב יותר על הצבא לעומת המשחקים האולימפיים, כאות כבוד לאימפריה הבריטית ולמסורת הצבא הבריטי.

## רשימת המשחקים
ממוזער|שמאל|570px|
'''•''' ערים מארחות ושנת המשחקים
### משחקי האימפריה הבריטית
***[[משחקי האימפריה הבריטית 1930|1930]]** -  **[[המילטון (קנדה)|המילטון]]**, אונטריו, קנדה.
***[[משחקי האימפריה הבריטית 1934|1934]]** -  **[[לונדון]]**, אנגליה.
***[[משחקי האימפריה הבריטית 1938|1938]]** -  **[[סידני]]**, ניו סאות' ויילס, אוסטרליה.
***[[משחקי האימפריה הבריטית 1950|1950]]** -  **[[אוקלנד (ניו זילנד)|אוקלנד]]**, ניו זילנד.

### משחקי האימפריה הבריטית וחבר העמים
***[[משחקי האימפריה הבריטית וחבר העמים 1954|1954]]** -  **[[ונקובר]]**, קולומביה הבריטית, קנדה.
***[[משחקי האימפריה הבריטית וחבר העמים 1958|1958]]** -  **[[קארדיף]]**, ויילס, הממלכה המאוחדת.
***[[משחקי האימפריה הבריטית וחבר העמים 1962|1962]]** -  **[[פרת']]**, אוסטרליה המערבית, אוסטרליה.
***[[משחקי האימפריה הבריטית וחבר העמים 1966|1966]]** -  **[[קינגסטון]]**, ג'מייקה.

### משחקי חבר העמים הבריטי
***[[משחקי חבר העמים הבריטי 1970|1970]]** -  **[[אדינבורו]]**, סקוטלנד, הממלכה המאוחדת.
***[[משחקי חבר העמים הבריטי 1974|1974]]** -  **[[קרייסטצ'רץ']]**, ניו זילנד.

### משחקי חבר העמים
* **[[משחקי חבר העמים 1978|1978]]** -  **[[אדמונטון]]**, אלברטה, קנדה.
* **[[משחקי חבר העמים 1982|1982]]** -  **[[בריזבן]]**, קווינסלנד, אוסטרליה.
* **[[משחקי חבר העמים 1986|1986]]** -  **[[אדינבורו]]**, סקוטלנד, הממלכה המאוחדת.
* **[[משחקי חבר העמים 1990|1990]]** -  **[[אוקלנד (ניו זילנד)|אוקלנד]]**, ניו זילנד.
* **[[משחקי חבר העמים 1994|1994]]** -  **[[ויקטוריה (קולומביה הבריטית)|ויקטוריה]]**, קולומביה הבריטית, קנדה.
* **[[משחקי חבר העמים 1998|1998]]** -  **[[קואלה לומפור]]**, מלזיה.
* **[[משחקי חבר העמים 2002|2002]]** -  **[[מנצ'סטר]]**, אנגליה, הממלכה המאוחדת.
* **[[משחקי חבר העמים 2006|2006]]** -  **[[מלבורן]]**, ויקטוריה, אוסטרליה.
* **[[משחקי חבר העמים 2010|2010]]** -  **[[דלהי]]**, הודו.
* **[[משחקי חבר העמים 2014|2014]]** -  **[[גלאזגו]]**, סקוטלנד, הממלכה המאוחדת.
* **[[משחקי חבר העמים 2018|2018]]** -  **[[גולד קוסט]]**, קווינסלנד, אוסטרליה.
* **[[משחקי חבר העמים 2022|2022]]** -  **[[ברמינגהאם]]**, אנגליה, הממלכה המאוחדת.
* **[[משחקי חבר העמים 2026|2026]]** -  **[[גלאזגו]]**, סקוטלנד, הממלכה המאוחדת.
* **[[משחקי חבר העמים 2030|2030]]** -  **[[אחמדאבאד]]**, הודו.

## עשר המדינות אשר זכו במרב המדליות
עודכן לאחר משחקי חבר העמים 2022:

## קישורים חיצוניים

* 
* 

*